Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta muutettuun ehdotukseen - Euroopan parlamentin ja neuvoston direktiiviksi tiettyjen vaarallisten aineiden käytön rajoittamisesta sähkö- ja elektroniikkalaitteissa /* SEK /2001/2023 lopull. - COD 2000/0159 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta muutettuun ehdotukseen Euroopan parlamentin ja neuvoston direktiiviksi tiettyjen vaarallisten aineiden käytön rajoittamisesta sähkö- ja elektroniikkalaitteissa 1- TAUSTA Komissio hyväksyi ehdotuksen Euroopan parlamentin ja neuvoston direktiiviksi tiettyjen vaarallisten aineiden käytön rajoittamisesta sähkö- ja elektroniikkalaitteissa (KOM(2000) 347 lopullinen) 13. kesäkuuta 2000. Ehdotus julkaistiin Euroopan yhteisöjen virallisessa lehdessä (C 365 E) 19. joulukuuta 2000. Talous- ja sosiaalikomitea antoi lausuntonsa 29. marraskuuta 2000. Alueiden komitea antoi lausuntonsa 14. helmikuuta 2001. Euroopan parlamentti antoi lausuntonsa (ensimmäinen käsittely) 15. toukokuuta 2001. Komissio antoi muutetun ehdotuksen 6. kesäkuuta 2001 (KOM(2001)316 lopullinen). Neuvosto hyväksyi yhteisen kannan 4.12.2001 2. Direktiivin tarkoitus Ehdotuksella rajoitetaan tiettyjen vaarallisten aineiden (raskasmetallien ja bromattujen palonestoaineiden) käyttöä sähkö- ja elektroniikkalaitteissa. Rajoitukset tulevat voimaan vuonna 2008. Teknisessä liitteessä luetellaan joukko poikkeuksia; liitettä voidaan muuttaa komiteamenettelyllä. 3. Komission huomiot 3.1 Yleiset huomiot Komissio hyväksyi joko kokonaan tai osittain 15 niistä 23 tarkistuksesta, joita Euroopan parlamentti ehdotti ensimmäisessä käsittelyssään. Nämä tarkistukset mainittiin 6. kesäkuuta 2001 tehdyssä muutetussa ehdotuksessa (KOM(2001) 316 lopullinen). Euroopan parlamentin ensimmäisen käsittelyn jälkeen neuvosto hyväksyi yksimielisesti yhteisen kannan 4.12.2001. Euroopan parlamentin ehdottamasta 23 tarkistuksesta 10 on sisällytetty yhteiseen kantaan joko kokonaan, osittain tai periaatteessa. Yhteinen kanta noudattaa yleisesti komission alkuperäistä ehdotusta; neuvosto on hyväksynyt sekä ehdotuksen yleisen rakenteen että sen tärkeimmät säännökset. 3.2 Yksityiskohtaiset huomiot 3.2.1 Parlamentin tarkistukset, jotka komissio on hyväksynyt ja jotka on sisällytetty kokonaan tai osittain yhteiseen kantaan Tarkistukset 1, 4, 9, 10, 12, 17, 18, 19, 21 ja 23 on sisällytetty yhteiseen kantaan kokonaan tai osittain. Tarkistus 1 on sisällytetty osittain johdanto-osan 7 kappaleeseen. Tarkistus 4 on sisällytetty osittain ja periaatteessa johdanto-osan 11 kappaleeseen. Tarkistus 9 on sisällytetty osittain 2 artiklan 1 kohtaan. Tarkistus 10 on sisällytetty osittain 4 artiklan 1 kohtaan. Tarkistus 12 on sisällytetty osittain 5 artiklan 2 kohtaan. Tarkistus 17 on sisällytetty kokonaan 7 artiklaan. Tarkistus 18 on sisällytetty 8 artiklaan. Tarkistus 19 on sisällytetty 9 artiklaan. Tarkistus 21 on sisällytetty osittain liitteeseen. Tarkistus 23 on sisällytetty osittain 2 artiklan 1 kohtaan. 3.2.2 Parlamentin tarkistukset, jotka komissio on hyväksynyt kokonaan tai osittain mutta joita ei ole sisällytetty yhteiseen kantaan Komissio hyväksyi kokonaan tai osittain tarkistukset 7, 11, 13, 22 ja 35, mutta niitä ei ole sisällytetty yhteiseen kantaan. Neuvosto ei hyväksynyt seuraavia tarkistuksia: * Tarkistus 7, jonka mukaan on varmistettava, että varaosia on saatavilla * Tarkistus 11, jonka mukaan 4 artiklaa muutettaisiin ainoastaan niin, että siihen lisätään aineita * Tarkistus 13, jonka mukaan Euroopan parlamentille olisi annettava kaikki tiedot 5 artiklan mukaisesti tehtävistä päätöksistä * Tarkistus 22, jolla lisätään maininta riskianalyysistä 4 artiklaan * Tarkistus 35, joka koskee bromattujen palonestoaineiden lisäämistä. 3.2.3 Neuvoston yhteiseen kantaan sisällyttämät uudet säännökset Neuvoston tekemät suurimmat muutokset parlamentin tarkistuksiin perustuvien muutosten lisäksi ovat seuraavat: * 3 artiklassa olevassa määritelmässä mainitaan nyt myös etäkauppa * 4 artiklassa määräaikana on "1 päivään tammikuuta 2007 mennessä" * 5 artiklan 1 kohdan c alakohdassa edellytetään, että liite tarkistetaan joka neljäs vuosi; tarkoituksena on harkita tiettyjen materiaalien ja komponenttien poistamista liitteestä * tarkistusta koskevan 6 artiklan ensimmäisessä kohdassa mainitaan nyt määräaikana "kaksi vuotta tämän direktiivin voimaantulopäivästä" aiemman "viimeistään 31 päivänä joulukuuta 2003" sijasta * 6 artiklaan on lisätty toinen kappale, jonka mukaan komissio esittää ehdotuksia sähkö- ja elektroniikkalaiteromua koskevassa direktiivissä mainittuihin luokkiin 8 ja 9 kuuluvien laitteiden sisällyttämiseksi direktiivin soveltamisalaan. Kolmannessa kappaleessa edellytetään, että komissio tutkii myös, onko tarvetta mukauttaa kiellettyjen aineiden luetteloa uusien tieteellisten todisteiden pohjalta ja ennalta varautumisen periaate huomioon ottaen * liitteeseen on tehty muutoksia, jotka liittyvät lamppujen elohopeamäärään. Lisäksi on poistettu maininta hehkulampuista. Lisäksi komission edellytetään arvioivan pikaisesti useiden aineiden käyttötarkoituksia, jotta voidaan päättää, muutetaanko näitä kohtia arvioinnin mukaisesti. 4. Päätelmät Komissio on tyytyväinen yhteisen kannan vahvistamiseen ja toteaa, että se on yleisesti komission alkuperäisen ehdotuksen mukainen. Yhteisen kannan 4 artiklassa käytetty sanamuoto "1 päivään tammikuuta 2007 mennessä" voisi kuitenkin aiheuttaa sisämarkkinoilla siirtymäkautena hajaannusta, mikäli jäsenvaltiot toteuttaisivat artiklassa mainittujen aineiden käytön kiellon eri aikoina.